Xalqaro standartlashtirish tashkiloti
Xalqaro standartlashtirish tashkiloti (XST) (inglizcha: International Organization for Standardization; fransuzcha: Organisation internationale de normalisation; qisqartmasi ISO /ˈaɪsoʊ/) — butun jahon mamlakatlari uchun umumiy boʻlgan (xalqaro) standartlarni ishlab chiqish hamda standartlashtirish sohasida jahon miqyosida hamkorlik qilish bilan shugʻullanadigan nodavlat tashkilot. Londonda 1946-yil taʼsis qilingan. Idorasi Shveysariyaning Jeneva shahrida joylashgan. Xalqaro standartlashtirish tashkilotiga 167 mamlakatning standartlashtirish milliy tashkiloti aʼzo (2022).